പറന്ന് പറന്നെത്തി വളപ്രയോഗം ഇരിട്ടി മഞ്ഞള് ഉല്പ്പാദനം കൂട്ടാന് ആറളം ഫാമില് ഡ്രോണ് വഴി ജൈവ വളപ്രയോഗം. വളര്ച്ചക്കും ഉല്പ്പാദനക്ഷമതക്കുമുള്ള ജൈവ മൂലകങ്ങളാണ് ദ്രവരൂപത്തില് മഞ്ഞള് പാടത്ത് തളിച്ചത്. കേന്ദ്ര തോട്ടവിള ഗവേഷണകേന്ദ്രം, കാസര്കോട് സുഗന്ധവിള ഗവേഷണകേന്ദ്രം സഹായത്തോടെയാണ് കൃഷി. മഞ്ഞള് റെയ്ഡ്കോ മുഖേന മൂല്യവര്ധിത ഉല്പ്പന്നങ്ങളാക്കി വിപണിയില് എത്തിക്കാന് ഫാമുമായി നേരത്തെ കരാര് ഉറപ്പിച്ചിരുന്നു. നൂതന സാങ്കേതികവിദ്യകള് ഉപയോഗിച്ച് വരുമാനം വര്ധിപ്പിക്കുന്ന വൈവിധ്യ പ്രവര്ത്തനങ്ങളുടെ ഭാഗമായാണ് കൃഷി. ഡ്രോണ് ഉപയോഗിച്ച് ജില്ലയിലാദ്യത്തെ വളപ്രയോഗത്തിനാണ് തുടക്കമായത്. എറണാകുളം കാക്കനാട്ടെ സ്വകാര്യ സ്ഥാപനമാണ് ഡ്രോണ് വളപ്രയോഗ കരാറുകാര്. മണിക്കൂറില് 900 രൂപയാണ് ഡ്രോണ് പറത്താന് ഈടാക്കുന്നത്. വളപ്രയോഗത്തിന് ഏറ്റവും ചെലവ് കുറഞ്ഞ മാര്ഗമാണിതെന്ന് ഫാം എംഡി ബിമല് ഘോഷ് പറഞ്ഞു. ചെലവ് മൂന്നിലൊന്നായി കുറക്കാന് കഴിഞ്ഞു. മണിക്കൂറില് 30 ഏക്കറില് ഡ്രോണ് വഴി വളപ്രയോഗം നടത്താം. ഡ്രോണ് പറത്തല് ജില്ലാ പഞ്ചായത്ത് വൈസ് പ്രസിഡന്റ് ബിനോയ് കുര്യന് ഉദ്ഘാടനംചെയ്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് കോഴിക്കോട് വിമാനത്താവള വികസനം ദ്രുതഗതിയിലാക്കണം: വ്യോമയാനമന്ത്രിയോട് മുഖ്യമന്ത്രി തിരുവനന്തപുരം വിമാനത്താവളം ഏറ്റെടുക്കാന് ഒരുങ്ങി അദാനി കോവളം തീരത്തിന് ബ്ലൂ ഫ്ലാഗ് അംഗീകാരം സിമന്റ് വില കുത്തനെ ഉയര്ന്നു നട്ടംതിരിഞ്ഞ് നിര്മാണ മേഖല നാലു ദിവസത്തിനിടെ വര്ധിച്ചത് ചാക്കിന് 125 രൂപ